ai4bharat/Pralekha huggingface dataset:
আবাসনএবংশহরাঞ্চলেরদারিদ্র্যদূরীকরণমন্ত্রক
বিশ্বের বৃহত্তম নগর এলাকার স্বচ্ছতা বিষয়ক সর্বেক্ষণের অষ্টম পর্ব শুরু হয়েছে
নয়াদিল্লি, ২৭ জুন, ২০২৩
বিশ্বের বৃহত্তম নগর এলাকার স্বচ্ছতা বিষয়ক সর্বেক্ষণের অষ্টম পর্ব- স্বচ্ছ সর্বেক্ষণ ২০২৩ মেরা শহর, মেরি পহচান বা আমার শহর, আমার পরিচয় শুরু হতে চলেছে। দেশের আবাসন ও নগরোন্নয়ন বিষয়ক মন্ত্রক পয়লা জুলাই থেকে এই সর্বেক্ষণের কাজ শুরু করবে। দেশের ৪৫০০টির বেশি শহরে এই সমীক্ষা চালানো হবে। শেষ হতে এক মাস মতো সময় লাগবে বলে আশা করা হচ্ছে।
২০১৬ সালে শহরগুলির সুসংহত স্বচ্ছতার লক্ষ্যে নগর ও আবাসন মন্ত্রক এই স্বচ্ছ সর্বেক্ষণ শুরু করে। পাশাপাশি বর্জ্য ব্যবস্থাপনা এর অন্যতম মূল লক্ষ্য। নাগরিকদের সর্বোচ্চ মানের পরিষেবা দেওয়ার জন্য শহরগুলির মধ্যে স্বাস্থ্যকর প্রতিযোগিতা গড়ে তোলার জন্যই এই সমীক্ষা।
স্বচ্ছ সর্বেক্ষণ ২০২৩-এর জন্য রাজ্যগুলি সব রকম প্রস্তুতি নিয়েছে। বিগত দু-মাসে তীব্র তাপপ্রবাহ পরিস্থিতি এড়িয়ে পয়লা জুলাই থেকে ফের এই কাজ শুরু হচ্ছে। নগর ও আবাসন মন্ত্রকের সচিব শ্রী মনোজ যোশী ভার্চুয়াল মাধ্যমে অনুষ্ঠিত এক অনুষ্ঠানে বলেন, বিগত ৭ বছরের স্বচ্ছ সর্বেক্ষণ স্বচ্ছ ভারত মিশনের নানান দিক তুলে ধরেছে। স্বচ্ছতার মানোন্নয়নের জন্য এই সর্বেক্ষণ এক গুরুত্বপূ্র্ণ বিষয় হয়ে দাঁড়িয়েছে। সচিব সাফাই মিত্রদের গুরুত্ব ও তাঁদের নিরাপত্তার বিষয়ে জোর দেন। বর্জ্য প্রক্রিয়াকরণ সম্পর্কে তিনি বলেন, মূল উৎস থেকেই বর্জ্য ব্যবস্থাপনা জরুরি। এই সর্বেক্ষণ শহরগুলিকে স্বচ্ছতার মানোন্নয়নে উৎসাহিত করবে বলে আশাপ্রকাশ করেন তিনি।
স্বচ্ছ সর্বেক্ষণ ২০২৩-এ যে বিষয়গুলিতে জোর দেওয়া হচ্ছে তার মধ্যে রয়েছে বাড়ি বাড়ি বর্জ্য সংগ্রহ, দিবাঙ্গ বান্ধব শৌচাগার, উন্নতমানের প্লাস্টিক বর্জ্য ব্যবস্থাপনা ইত্যাদি। ‘ম্যানহোল’গুলিকে মেশিনহোল-এ পরিবর্তিত করার বিষয়টিকে বিশেষ গুরুত্ব দেওয়া হচ্ছে। সাফাই মিত্রদের সুরক্ষার ক্ষেত্রে এটি বিশেষ জরুরি। এই ক্ষেত্রে নম্বর বাড়ানো হয়েছে। নতুন যে বিষয়টি এবারে অন্তর্ভুক্ত করা হয়েছে তা হল বর্জ্য থেকে বিনোদন পার্ক।
স্বচ্ছ সর্বেক্ষণ ২০২৩ শুরু হয় ২০২২ সালের ২৪ মে। শহরগুলির জনগণের কাছ থেকে স্বচ্ছতা সম্পর্কে বিভিন্ন মানদন্ডের বিষয়ে টেলিফোনে মতামত গ্রহণ করা হয়। নর্দমা, বাজার, বাড়ির আশপাশের এলাকা ইত্যাদির স্বচ্ছতা সম্পর্কে জনগণের মতামত চাওয়া হয়। বিভিন্ন মাধ্যম জনগণের মতামত সংগ্রহ করা হয়। এর মধ্যে রয়েছে ভোট ফর মাই সিটি অ্যাপ, ভোট ফর মাই সিটি পোর্টাল, মাইগভ অ্যাপ, স্বচ্ছতা অ্যাপ এবং কিউআর কোড। পয়লা জুলাই থেকে নাগরিকরা কিউআর কোড স্ক্যান করে তাদের মতামত জানাতে পারবেন।
বিভিন্ন রাজ্য ও শহরগুলিতে এই সর্বেক্ষণের কাজ পর্যালোচনার জন্য একটি জাতীয় দল গঠন করা হয়েছে। মন্ত্রকের তরফ থেকে একটি বিশেষ দলও পাঠানো হবে। স্বচ্ছ সর্বেক্ষণ শহর এলাকার মানচিত্র বদলে দিতে সক্ষম হচ্ছে। বিভিন্ন রাজ্য ও শহরগুলিকে জঞ্জালমুক্ত করে তোলার লক্ষ্যে এর বিশেষ ভূমিকা রয়েছে।
CG/PM/NS
(Visitor Counter : 48
মানবসম্পদবিকাশমন্ত্রক
খসড়া শিক্ষা নীতি নিয়ে মানবসম্পদ উন্নয়ন মন্ত্রকের ব্যাখ্যা
নয়াদিল্লি, ০৩ জুন ২০১৯
জাতীয় শিক্ষা নীতি প্রণয়ন নিয়ে ডঃ কস্তুরিরঙ্গণের সভাপতিত্বে যে কমিটি গঠন করা হয়েছিল, তার খসড়া নথিপত্র মানবসম্পদ উন্নয়ন মন্ত্রকের কাছে শুক্রবার জমা পড়েছে। এ সম্পর্কে মন্ত্রকের পক্ষ থেকে সুস্পষ্টভাবে জানানো হয়েছে যে :
১) কমিটির পক্ষ থেকে জমা দেওয়া নথিপত্র, খসড়া নীতির অঙ্গ। এই খসড়া নীতি জনসমক্ষে নিয়ে আসা হচ্ছে। সাধারণ মানুষের মতামত জানা এবং রাজ্য সরকারগুলির সঙ্গে আলাপ-আলোচনার পর কেন্দ্রীয় সরকার জাতীয় শিক্ষা নীতি চূড়ান্ত করবে।
২) শ্রী নরেন্দ্র মোদীর নেতৃত্বাধীন সরকার সমস্ত ভারতীয় ভাষা অভিন্ন উন্নয়ন ও বিকাশে অঙ্গিকারবদ্ধ। শিক্ষা প্রতিষ্ঠানগুলিতে কোনও ভাষায় জোর করে চাপিয়ে দেওয়া হবে না। এমনকি, কোনও ভাষার বিরুদ্ধে বৈষম্যমূলক আচরণও করা হবে না।
SSS/BD/SB
(Visitor Counter : 107
অসামরিকবিমানপরিবহণমন্ত্রক
আন্তর্জাতিক শষ্য গবেষণা প্রতিষ্ঠানকে দ্রোণ ব্যবহারের অনুমতি দেওয়া হয়েছে
নয়াদিল্লী, ১৬ নভেম্বর, ২০২০
তেলেঙ্গানার হায়দ্রাবাদের ইন্টারন্যাশনাল ক্রপস রিসার্চ ইন্সটিটিউট ফর দ্য সেমি- অ্যারিড ট্রপিক্স -কে অসমারিক বিমান চলাচল মন্ত্রক এবং ডিরেক্টর জেনারেল অফ সিভিল অ্যাভিয়েশন  কৃষি গবেষণার কাজে দ্রোণ ব্যবহারে অনুমতি দিয়েছে।
অসামিক বিমান চলাচল মন্ত্রকের যুগ্ম সচিব শ্রী অম্বর দুবে বলেছেন, ভারতে কৃষিক্ষেত্রে দ্রোণ গুরুত্বপূর্ণ ভূমিকা নিতে পারে। নির্দিষ্টভাবে কিছু কৃষি উৎপাদন, লোকাস্ট নিয়ন্ত্রণ ও শস্যের উৎপাদন বৃদ্ধির মতো কাজে দ্রোণ সহায়ক হতে পারে। সরকার তরুণ শিল্পোদ্যোগী ও গবেষকদের দেশের ৬ লক্ষ ৬০ হাজার গ্রামে স্বল্প মূল্যের দ্রোণের মাধ্যমে নজরদারি চালানোর বিষয়ে উৎসাহিত করছে। এরজন্য ৬ মাস বিশেষ ছাড় দেওয়া হবে। আইসিআরআইএসএটি কৃষি গবেষণায় তথ্য সংগ্রহের জন্য দূর নিয়ন্ত্রিত এয়ারক্র্যাফ্ট ব্যবস্থাপনায় এই কাজ করবে। এরজন্য যেসব শর্ত মানতে হবে সেগুলি হল-
১) অসামরিক বিমান চলাচল মন্ত্রকের ১৯৩৭ সালের এয়ারক্র্যাফ্ট নিয়মাবলীর ১৫এ নিয়মানুসারে আইসিআরআইএসএটি-কে ছাড় দেওয়া হচ্ছে।
২) দূর নিয়ন্ত্রিত এয়ারক্র্যাফ্ট ব্যবস্থাপনার জন্য আইসিআরআইএসএটি-কে স্থানীয় প্রশাসন, প্রতিরক্ষ মন্ত্রক, স্বরাষ্ট্র মন্ত্রক, ভারতীয় বিমানবন্দর কর্তৃপক্ষ ও বিমান বাহিনীর থেকে ছাড়পত্র সংগ্রহ করতে হবে।
৩) আইসিআরআইএসএটি বৈধ দ্রোণ নাম্বার সম্বলিত যন্ত্রগুলিই ব্যবহার করতে পারবে।
৪) আইসিআরআইএসএটি-কে দ্রোণ ব্যবহার করার আগে ডিজিসিএ-র কাছে সাধারণ পরিচালন পদ্ধতির বিষয়ে জানাতে হবে।
৫) ডিজিসিএ-র থেকে আকাশপথে ছবি তোলার অনুমতি আইসিআরআইএসএটি-কে সংগ্রহ করতে হবে।
৬) আইসিআরআইএসএটি-ই এই ছবিগুলি ব্যবহার করতে পারবে।
৭) দূর নিয়ন্ত্রিত এয়ারক্র্যাফ্টের ব্যবহার সূর্যোদয় থেকে সূর্যাস্ত পর্যন্ত করা যাবে।
৮) কোনো আইনী সমস্যা দেখা দিলে আইসিআরআইএসএটি-কে ডিজিসিএ-র কাছে জবাবদিহি করতে হবে।
৯) দূর নিয়ন্ত্রিত এয়ারক্র্যাফ্ট ব্যবস্থাপনার কোন সমস্যা দেখা দিলে সেটির দায়ভার আইসিআরআইএসএটি-র ওপর বর্তাবে।
১০) এই যন্ত্র ব্যবহারে কেউ শারীরিকভাবে আঘাত পেলে চিকিৎসা ও আইনী বিষয়ে তার দায়িত্ব আইসিআরআইএসএটি-র ওপরই বর্তাবে।
১১) দূর নিয়ন্ত্রিত এয়ারক্র্যাফ্ট ব্যবহার করার সময় কোন দূর্ঘটনা হলে তার বীমার দায়ভার আইসিআরআইএসএটি-কে নিতে হবে।
১২) এই যন্ত্র ব্যবহারের সময় ক্ষতিকর কোন সামগ্রী বহন করা চলবে না।
১৩) দ্রোণ নিয়ে কাজ করার সময় আইসিআরআইএসএটি-কে সুরক্ষা, নিরাপত্তা, ব্যক্তি স্বাধীনতা ইত্যাদি বিষয়গুলি নজরে রাখতে হবে।
১৪) দূর নিয়ন্ত্রিত এয়ারক্র্যাফ্ট ব্যবহারের সময় সংশ্লিষ্ট মন্ত্রকের অনুমতি ছাড়া ১০ রকমের জায়গায় এটি ব্যবহার করা যাবেনা।
১৫) বিমান বন্দরগুলির কাছাকাছি অঞ্চলে দ্রোণ ব্যবহার নিষিদ্ধ।
১৬) শুধুমাত্র দক্ষ, অভিজ্ঞ ও প্রশিক্ষিত লোকেরাই এগুলি ব্যবহার করতে পারবেন।
১৭) সরকারি সংস্থাগুলির নিয়মের বাইরে আইসিআরআইএসএটি সাধারণ পরিচালন পদ্ধতি তৈরি করতে পারবেন না।
১৮) কোন রকমের ঘটনা বা দূর্ঘটনা ঘটলে ডিজিসিএ-র এয়ারসেফটি নির্দেশালয়ে সেটি জানাতে হবে।
এ ব্যাপারে বিস্তারিত জানার জন্য নিচের লিঙ্কে ক্লিক করুন
https://static.pib.gov.in/WriteReadData/userfiles/link%20.pdf
আদিবাসীবিষয়কমন্ত্রক
ট্রাইবস ইন্ডিয়া : আসন্ন রাখি উৎসব এবং প্রয়োজনীয় অন্যান্য উপহার প্রদানের জন্য একটি অন্যতম বিপণী কেন্দ্র
নতুন দিল্লি, ১৩ জুলাই, ২০২১
পোষাক ও জৈব ভেষজ পণ্য থেকে হস্ত শিল্প, আকর্ষণীয় ধাতব শিল্পকলাগুলি পরিবারের সদস্যদের বা বন্ধু/ বান্ধব, প্রিয়জনদের উপহার দেওয়ার জন্য আদর্শ সামগ্রী। আর এই সমস্ত সামগ্রী কেনার অন্যতম গন্তব্য স্থল হল ট্রাইবস ইন্ডিয়া-র বিপণী কেন্দ্র। এই ট্রাইবেস ইন্ডিয়া-র দোকান থেকে অফলাইনে এবং ই-বাণিজ্য প্ল্যাটফর্ম নেটওয়ার্কের সাহায্যে অনলাইনে এধরণের সামগ্রী কেনা যাবে। আসন্ন রাখি উৎসবের কথা মাথায় রেখে এবার ট্রাইবস ইন্ডিয়া-র বিপণী কেন্দ্রগুলিতে ভারতের বিভিন্ন উপজাতি সম্প্রদায়ের হাতে তৈরি আকর্ষণীয় রাখি, অলঙ্কৃত ধাতব পুজোর বাক্স এবং তোড়নগুলির মতো একাধিক পুজোর সামগ্রী রাখা হয়েছে। এছাড়াও ট্রাইবস ইন্ডিয়া-র বিপণী কেন্দ্রগুলিতে পুরুষ ও মহিলাদের জন্য রঙিন কুর্তি-কুর্তা, সালোয়ার, বিভিন্ন ধরণের জ্যাকেট, সম্বলপুরি, ইক্কতের মতো বিভিন্ন শাড়ী এবং ঐতিহ্যবাহী পোষাকগুলিও ট্রাইবস ইন্ডিয়া-র বিপণী কেন্দ্রগুলিতে, ওয়েবসাইটে তুলে ধরা হয়েছে।
এই পণ্যগুলি বিপণী কেন্দ্রে তুলে ধরার মাধ্যমে উপজাতী সম্প্রদায়ের জীবিকা নির্বাহ এবং ক্ষমতায়ণের প্রসারে ট্রাইবস ইন্ডিয়া একাধিক পদক্ষেপ গ্রহণ করেছে। ইতিমধ্যে ১৩৭টি বিপণী কেন্দ্র এবং ই-বাণিজ্য প্ল্যাটফর্মের সাহায্যে উপজাতিদের তৈরি একাধিক সামগ্রী বিক্রির জন্য প্রদর্শিত হচ্ছে। এখানে জৈব হলুদ, শুকনো আমলা, বনজ মধু, কালো মরিচ, ত্রিফলা, মুসুর ডাল, সাদা মটরশুটি ইত্যাদি সামগ্রী যেমন রয়েছে তেমনি বাচ্চাদের খেলনা, ঐতিহ্যবাহী ধাতব শিল্প, বাঁশের তৈরি পণ্যের মতো সামগ্রীগুলিও বিক্রি করা হচ্ছে। তাই উপজাতিদের হাতে তৈরি সামগ্রীগুলির যাতে আরও বিক্রি বাড়ে, তার জন্য এই উৎসবের সময় ট্রাইবস ইন্ডিয়া-র বিপণী কেন্দ্র থেকে এধরণের সামগ্রী কেনার ওপর বিশেষ জোর দেওয়া হয়েছে।
CG/SS/SKD
(Visitor Counter : 153
ক্ষুদ্র, অতিক্ষুদ্রওমাঝারিশিল্পমন্ত্রক
ক্ষুদ্র শিল্প সংস্থাগুলির জন্য ঋণ সহায়তার নতুন পন্থা-পদ্ধতি খুঁজে বের করার চেষ্টা চালাচ্ছে সরকার- শ্রী নীতিন গড়করি
নয়াদিল্লী, ২৫ মে, ২০২০
কেন্দ্রীয় অতিক্ষুদ্র, ছোট ও মাঝারি শিল্পোদ্যোগ মন্ত্রী শ্রী নীতিন গড়করি বলেছেন, ক্ষুদ্র শিল্প সংস্থাগুলিতে আরও বেশি করে অর্থ সহায়তা পৌঁছে দিতে সরকার নতুন ধরণের প্রাতিষ্ঠানিক ঋণ সহায়তার নানা দিক নিয়ে চিন্তাভাবনা করছে। তিনি আরও বলেন, ব্যাঙ্ক বর্হিভুত আর্থিক প্রতিষ্ঠানগুলিকে আরও মজবুত করতে নিরন্তর কাজ করে চলেছে। এ ধরণের প্রতিষ্ঠানগুলি আগামীদিনে ছোট শিল্পসংস্থাগুলিতে সহজ শর্তে ঋণ দেওয়ার ক্ষেত্রে গুরুত্বপূর্ণ ভূমিকা নিতে পারে। শ্রী গড়করি আজ ভিডিও কনফারেন্সের মাধ্যমে ক্ষুদ্র ও মাঝারি শিল্প সংস্থাগুলির ওপর কোভিড-১৯এর প্রভাব সম্পর্কে বণিকসভা ক্যালকাটা চেম্বার অফ্ কমার্সের সদস্যদের উদ্দেশে ভাষণ দিচ্ছিলেন।
শ্রী গড়করি পুনরায় বলেন, জটিল এই পরিস্থিতিতে আমরা সকলেই কোভিড-১৯ মহামারীর বিরুদ্ধে যুদ্ধ চালাচ্ছি। একইভাবে আর্থিক স্থিতিশীলতা বজায় রাখতেও আমাদের সংগ্রাম চলছে। তিনি সংশ্লিষ্ট সকল পক্ষকে জটিল এই পরিস্থিতি মোকাবিলায় ইতিবাচক মনোভাব নিয়ে একযোগে কাজ করার আহ্বান জানান।
আত্মনির্ভর ভারত অভিযান সংক্রান্ত সদ্য ঘোষিত বিশেষ আর্থিক প্যাকেজ সম্পর্কে শ্রী গড়করি জানান, ক্ষুদ্র ও মাঝারি শিল্প সংস্থাগুলির স্বার্থে একাধিক পদক্ষেপের কথা ঘোষণা করা হয়েছে। এরমধ্যে রয়েছে, বন্ধকী মুক্ত ঋণ সহায়তা, আর্থিক দুর্দশাগ্রস্ত ক্ষুদ্র শিল্প সংস্থাগুলির সহায়তায় তহবিল প্রভৃতি। তিনি আরও বলেন, বিশেষ আর্থিক প্যাকেজের এই পদক্ষেপগুলির ফলে ক্ষুদ্র ও মাঝারি শিল্প সংস্থাগুলির বর্তমান আর্থিক সমস্যা মোকাবিলায় প্রয়োজনীয় সহায়তা যোগাবে।
শ্রী গড়করি জানান, গত মার্চ মাস থেকে ৬ লক্ষ ক্ষুদ্র ও মাঝারি সংস্থার পুর্নগঠন হয়েছে। মন্ত্রক আগামী ডিসেম্বর মাসের মধ্যে আরও ২৫ লক্ষ ক্ষুদ্র ও মাঝারি শিল্প সংস্থাকে পুর্নগঠন প্যাকেজের আওতায় নিয়ে আসার পরিকল্পনা করছে। তিনি আরও জানান, রপ্তানী ক্ষেত্রে ক্ষুদ্র ও মাঝারি সংস্থাগুলির বর্তমান অবদান ৪৮ শতাংশ। অদূর ভবিষ্যতে রপ্তানী ক্ষেত্রে এই অংশ বেড়ে ৬০ শতাংশ হওয়ার সম্ভাবনা রয়েছে। বর্তমানে এ ধরণের শিল্পগুলিতে ১১ কোটি কর্মসংস্থান হয়েছে। আগামীদিনে তা আরও ৫ কোটি পর্যন্ত বাড়তে পারে।
শ্রী গড়করি জোর দিয়ে বলেন, বর্তমান পরিস্থিতিতে রপ্তানী বৃদ্ধির ওপর বিশেষ নজর দিতে হবে, সেইসঙ্গে উৎপাদন খরচ কমিয়ে শিল্প সংস্থাগুলিতে আর্থিক দিক থেকে আরও সাবলম্বী করে তুলতে হবে। শ্রী গড়করি বণিক সভার প্রতিনিধিদের একাধিক প্রশ্নের জবাব দেওয়ার পাশাপাশি তাদের সরকারের পক্ষ থেকে সম্ভাব্য সব রকম সহায়তার আশ্বাস দেন।
CG/BD/SB
(Visitor Counter : 191
নারীওশিশুবিকাশমন্ত্রক
নারী ও শিশুকল্যাণ মন্ত্রকের উদ্যোগে রাজ্য / কেন্দ্রশাসিত অঞ্চলগুলির সঙ্গে আঞ্চলিক সম্মেলন
নারী ও শিশুদের অপুষ্টির মোকাবিলা এবং তাদের ক্ষমতায়ন, উন্নয়ন ও সুরক্ষার লক্ষ্যে প্রয়োজনীয় ব্যবস্থা নেওয়ার বিষয়ে রাজ্য সরকার/কেন্দ্রশাসিত অঞ্চলের প্রশাসন এবং সংশ্লিষ্ট অন্যান্য পক্ষের সঙ্গে মতবিনিময়ের জন্য এই আঞ্চলিক সম্মেলনের আয়োজন
নতুন দিল্লি, ১লা এপ্রিল, ২০২২
দেশের সুস্থিত ভারসাম্যপূর্ণ উন্নয়ন এবং অর্থনৈতিক ও সামাজিক রূপান্তরসাধন সুনিশ্চিত করতে হলে আগে নারী ও শিশুদের ক্ষমতায়ন, সুরক্ষা এবং সার্বিক উন্নয়নের লক্ষ্যে এক নিরাপদ সুস্থিত পরিবেশ সৃষ্টি করতে হবে। কারণ, এরাই ভারতের মোট জনসংখ্যার ৬৭.৭% অধিকার করে রয়েছে।
নারী ও শিশুকল্যাণ মন্ত্রকের প্রধান উদ্দেশ্য হল নারী ও শিশুদের জন্য রাষ্ট্রীয় কর্মকান্ডের ফাঁকগুলি দূর করে লিঙ্গসমতাপূর্ণ ও শিশুকেন্দ্রিক আইন, নীতি ও কর্মসূচি তৈরি করতে বিভিন্ন মন্ত্রক ও ক্ষেত্রের মধ্যে সমন্বয় সাধন করা। অন্যভাবে বলতে গেলে নারী ও শিশুদের জন্য এমন এক পরিবেশ সৃষ্টি করা যা সুলভ, সাশ্রয়ী, নির্ভরযোগ্য এবং সকল প্রকার বৈষম্য ও হিংসা থেকে মুক্ত। এই উদ্দেশ্যে মন্ত্রক যেসব প্রকল্প প্রণয়ন করে, সেগুলি রাজ্য সরকার এবং কেন্দ্রশাসিত অঞ্চলের প্রশাসনগুলির মাধ্যমে তৃণমূল স্তরে বাস্তবায়িত হয়। কেন্দ্রীয় মন্ত্রিসভা এইসব উদ্দেশ্য পূরণের লক্ষ্যে তা মিশন মোডে বাস্তবায়িত করার জন্য মন্ত্রকের তিনটি গুরুত্বপূর্ণ সার্বিক প্রকল্প অনুমোদন করেছে। এগুলি হল - মিশন পোষন ২.০, মিশন শক্তি এবং মিশন বাৎসল্য। তিনটি মিশনই ২০২১-২২ থেকে ২০২৫-২৬ সাল পর্যন্ত পঞ্চদশ অর্থ কমিশনের সময়কালে বাস্তবায়িত হবে।
নারী ও শিশুকল্যাণ মন্ত্রক ২রা এপ্রিল চণ্ডীগড়ে , ৪ঠা এপ্রিল বেঙ্গালুরুতে, ১০ই এপ্রিল গুয়াহাটিতে, ১২ই এপ্রিল মুম্বাইতে এবং ১৩ই এপ্রিল ভুবনেশ্বরে আঞ্চলিক সম্মেলনের আয়োজন করেছে। এর লক্ষ্য হল, সহযোগিতামূলক যুক্তরাষ্ট্রীয়তার মন্ত্রে উদ্বুদ্ধ হয়ে আগামী ৫ বছরে এই তিনটি মিশনের বাস্তবায়নের মাধ্যমে নারী ও শিশুদের উপযোগী সামাজিক রূপান্তরসাধন সুনিশ্চিত করা।
মিশন পোষন ২.০ একটি সুসংহত পুষ্টি সহায়তা কর্মসূচি। এটি শিশু, বয়সন্ধিতে পৌঁছনো কিশোরী , গর্ভবতী মহিলা এবং স্তন্যদানকারী মায়েদের অপুষ্টির মোকাবিলা করে সুষম স্বাস্থ্যের দিশানির্দেশ করে। এর আওতায় সম্পূরক পুষ্টি কর্মসূচির অধীনে খাদ্যের গুণমান এবং বিতরণকে সর্বোত্তম করে তোলার প্রয়াস চালানো হবে। অঙ্গনওয়াড়ি পরিষেবা, কিশোরীদের জন্য প্রকল্প এবং পোষণ অভিযান – এই তিনটি গুরুত্বপূর্ণ কর্মসূচিও মিশন পোষন ২.০-র আওতায় নিয়ে আসা হচ্ছে।
মিশন শক্তি জীবনের বিভিন্ন পর্যায়ে নারীদের শৃঙ্খলমুক্ত করার লক্ষ্যে সুসমন্বিত যত্ন, সুরক্ষা, পুনর্বাসন এবং ক্ষমতায়নের মাধ্যমে একটি ঐক্যবদ্ধ নাগরিক-কেন্দ্রিক পরিকল্পনা । মিশন শক্তির দুটি উপ-প্রকল্প রয়েছে - 'সম্বল' এবং 'সামর্থ্য'। "সম্বল" মহিলাদের নিরাপত্তা ও সুরক্ষার জন্য, "সামর্থ্য" উপ-প্রকল্পটি মহিলাদের ক্ষমতায়নের জন্য।
মিশন বাৎসল্যের উদ্দেশ্য হল ভারতের প্রতিটি শিশুর জন্য সুস্থ ও সুখী শৈশব সুরক্ষিত করা; শিশুদের বিকাশের জন্য সংবেদনশীল, সহায়ক এবং সুসংহত পরিবেশ গড়ে তোলা; জুভেনাইল জাস্টিস আইন 2015-এর আদেশ পালনে রাজ্য/কেন্দ্রশাসিত অঞ্চলগুলিকে সহায়তা করা এবং সুস্থিত উন্নয়ন লক্ষ্য  লক্ষ্য অর্জন করা।
মিশনের অধীনে প্রকল্পগুলির খরচ কেন্দ্রীয় ও রাজ্য সরকারগুলি নির্দিষ্ট নিয়মানুযায়ী ভাগ করে নেবে। প্রকল্পের নীতি নির্দেশিকাগুলি রাজ্য/কেন্দ্রশাসিত অঞ্চলগুলিতে পাঠিয়ে দেওয়া হচ্ছে।
CG/SD/SKD/
(Visitor Counter : 153
সড়কপরিবহণওমহাসড়কমন্ত্রক
সড়ক দুর্ঘটনা প্রতিহত করতে সরকারের বিভিন্ন উদ্যোগ
নয়াদিল্লি, ১ ডিসেম্বর, ২০২১
সড়কে এবং যানবাহনে প্রযুক্তি সংক্রান্ত বিভিন্ন ব্যবস্থাপনা ও নিয়ম কার্যকর করা, আপৎকালীন পরিস্থিতিতে প্রয়োজনীয় ব্যবস্থা নেওয়ার মতো পথ নিরাপত্তার নানা কৌশল অবলম্বন করে সড়ক পরিবহণ ও মহাসড়ক মন্ত্রক সড়ক দুর্ঘটনা নিয়ন্ত্রণে উদ্যোগী হয়েছে।
 শিক্ষা –
 পথ নিরাপত্তার বিষয়ে সচেতনতা গড়ে তুলতে মন্ত্রক বৈদ্যুতিন ও মুদ্রণ মাধ্যম এবং অসরকারি সংগঠনের সাহায্যে সড়ক ব্যবহারকারীদের মধ্যে নিরাপত্তা সংক্রান্ত নানা তথ্য প্রচার করছে। অসরকারি সংগঠনগুলিকে ২০১৮-১৯ থেকে ২০২০-২১ সময়কালে এ ধরনের ৭১৪টি কাজের দায়িত্ব দেওয়া হয়েছে।
 পথ নিরাপত্তা সম্পর্কে সচেতনতার প্রসারে জাতীয় পথ নিরাপত্তা মাস/সপ্তাহ প্রতি বছর উদযাপন করা হয়।
 ইন্ডিয়ান অ্যাকাডেমি অফ হাইওয়ে ইঞ্জিনিয়ার্স পথ নিরাপত্তা সংক্রান্ত অডিটরদের জন্য একটি সার্টিফিকেট কোর্স চালু করেছে।
 সড়ক এবং যানবাহনের জন্য প্রয়োজনীয় প্রযুক্তিগত ব্যবস্থা –
সড়ক :
 জাতীয় সড়কের দুর্ঘটনাপ্রবণ এলাকাগুলিকে দ্রুত শনাক্ত করে প্রয়োজনীয় ব্যবস্থা নেওয়া হচ্ছে। ২০১৫-২০১৮ সময়কালে ৩০টি রাজ্য ও কেন্দ্রশাসিত অঞ্চলে দুর্ঘটনা ও মৃত্যু সংক্রান্ত তথ্য সংগ্রহ করে মন্ত্রক ৫,৮০৩টি দুর্ঘটনাপ্রবণ অঞ্চলকে চিহ্নিত করেছে। এদের মধ্যে ৫,৩৬৬টি স্থানে সাময়িক কিছু ব্যবস্থা নেওয়া হয়েছে। বাকি স্থানগুলিতে স্থায়ী ব্যবস্থা নেওয়া হয়েছে।
 সড়ক নির্মাণের পরিকল্পনার সময়ে পথ নিরাপত্তাকে অগ্রাধিকার দেওয়া হচ্ছে।
 সড়ক পরিবহণ ও মহাসড়ক মন্ত্রকের আঞ্চলিক অধিকর্তাদের দুর্ঘটনাপ্রবণ অঞ্চলগুলিকে চিহ্নিত করে প্রয়োজনীয় পরিবর্তন করার ক্ষমতা দেওয়া হয়েছে।
 ভিন্নভাবে সক্ষম ব্যক্তিদের মহাসড়ক ব্যবহারের জন্য বিশেষ নিয়মাবলী প্রকাশ করা হয়েছে।
যানবাহনের জন্য –
 যানবাহনে এয়ারব্যাগ, অ্যান্টি-ব্রেকিং সিস্টেম, টায়ার, ক্র্যাশ টেস্ট এবং পুরো গাড়ির নিরাপত্তা সংক্রান্ত ব্যবস্থাপনার মানোন্নয়ন ঘটানোর প্রয়োজনীয় নির্দেশ দেওয়া হয়েছে।
 সব যানবাহনের গতির ঊর্ধ্বসীমা সংক্রান্ত নির্দেশ মন্ত্রক জারি করেছে।
 কেন্দ্রের সহায়তায় প্রত্যেক রাজ্যে স্বয়ংক্রিয় পদ্ধতিতে গাড়ির ফিটনেস পরীক্ষার জন্য একটি করে আদর্শ কেন্দ্র গড়ে তোলার ব্যবস্থা করা হয়েছে।
 নিয়মাবলী কার্যকর করা :
 ২০১৯ সালের মোটর ভেহিকেলস সংশোধনী আইন অনুযায়ী প্রযুক্তির সাহায্যে গাড়ি চলাচল সংক্রান্ত নিয়মভঙ্গকারীদের চিহ্নিত করা হবে। নিয়মভঙ্গকারীদের কঠোর জরিমানার ব্যবস্থা করা হয়েছে।
 ২০১৯-এর মোটর ভেহিকেলস সংশোধনী আইন অনুযায়ী যাঁরা বিপদের সময় সাহায্যের হাত বাড়িয়ে দেবেন, তাঁরা যাতে কোনও সমস্যার সম্মুখীন না হন, সে সংক্রান্ত নিয়মাবলী প্রকাশ করা হয়েছে।
 আপৎকালীন ব্যবস্থা :
 ২০১৯-এর মোটর ভেহিকেলস সংশোধনী আইন অনুযায়ী দুর্ঘটনার শিকার হলে সংশ্লিষ্ট ব্যক্তি যাতে তৎক্ষণাৎ নগদবিহীন চিকিৎসা পান তা নিশ্চিত করা হয়েছে।
 জাতীয় সড়ক কর্তৃপক্ষ জাতীয় সড়কের সব টোল প্লাজায় অ্যাম্বুলেন্স রাখার ব্যবস্থা করেছে।
 ২৯৭টি অ্যাম্বুলেন্সে জীবনদায়ী চিকিৎসার ব্যবস্থা করা হয়েছে। বাকি অ্যাম্বুলেন্সগুলিতেও এই সুবিধা রাখা হবে।
রাজ্যসভায় আজ এক প্রশ্নের লিখিত উত্তরে এই তথ্য জানিয়েছেন কেন্দ্রীয় সড়ক পরিবহণ ও মহাসড়ক মন্ত্রী শ্রী নীতিন গড়করি।
CG/CB/DM/
(Visitor Counter : 149
সংস্কৃতিমন্ত্রক
ভারতীয় সভ্যতা নিয়ে নতুন দিল্লির ভারতীয় যাদুঘরে প্রদর্শনী আগামীকাল থেকে
নয়াদিল্লি, ০৪ মে, ২০১৮
নতুন দিল্লির ভারতীয় যাদুঘরের প্রেক্ষাগৃহে শনিবার এক প্রদর্শনী শুরু হচ্ছে। প্রদর্শনীর বিষয় ‘ভারত ও বিশ্ব : ৯টি গল্পে এক ইতিহাস ’। আগামীকাল বিকেল ৫টায় প্রদর্শনীর উদ্বোধন করবেন কেন্দ্রীয় সংস্কৃতি প্রতিমন্ত্রী ডঃ মহেশ শর্মা।
লন্ডনের ব্রিটিশ মিউজিয়াম, নতুন দিল্লীর ভারতীয় যাদুঘর এবং মুম্মাইয়ের ছত্রপতি শিবাজী মহারাজ বাস্তু সংগ্রহালয়ের উদ্যোগে এই প্রদর্শনীর আয়োজন করা হয়েছে।
প্রদর্শনীতে প্রাচীনকাল থেকে ভারতীয় সভ্যতার ক্রমবিকাশ এবং বর্হিবিশ্বের সঙ্গে তার যোগাযোগের নানা দিক কালানুক্রমে তুলে ধরা হচ্ছে। ২০ লক্ষ বছরের ইতিহাস প্রদর্শনীতে স্হান পাচ্ছে। ভারতের স্বাধীনতার ৭০ বছর পূর্তি উদযাপনের অঙ্গ হিসাবে প্রদর্শনীর আয়োজন করা হয়েছে। প্রদর্শনীতে ব্রিটিশ মিউজিয়ামের ২০০টি নমুনা এবং ভারতের ২০টি যাদুঘর ও ব্যক্তিগত সংগ্রহের নানা নমুনা থাকছে।
CG/BD/NS/…
(Visitor Counter : 43
প্রধানমন্ত্রীরদপ্তর
ফিলিপিন্সের রাষ্ট্রপতির সঙ্গে প্রধানমন্ত্রীর টেলিফোনে কথা
নয়াদিল্লী, ৯ জুন, ২০২০
প্রধানমন্ত্রী শ্রী নরেন্দ্র মোদী আজ ফিলিপিন্সের রাষ্ট্রপতি মিঃ রডরিগো দুতের্তের সাথে টেলিফোনে কথা বলেন। কোভিড-১৯ মহামারীর ফলে উদ্ভুত সংকটের মোকাবিলায় তাঁদের সরকার কি কি ব্যবস্থা নিয়েছে সে বিষয়ে তাঁরা আলোচনা করেন।
বর্তমানের এই স্বাস্থ্য সংকটের সময় একে অপরের দেশের নাগরিকদের প্রতি সহযোগিতার হাত বাড়িয়ে দেওয়া এবং দেশে ফিরিয়ে আনার বিষয়ে যে উদ্যোগ নেওয়া হয়েছে উভয় নেতা সেই প্রয়াসের প্রশংসা করেন। ফিলিপিন্সে প্রয়োজনীয় ওষুধ সরবরাহ করার জন্য ভারতের উদ্যোগকেও ফিলিপিন্সের রাষ্ট্রপতি প্রশংসা করেন।
এই মহামারীর বিরুদ্ধে যুদ্ধে ফিলিপিন্সকে সাহায্য করার বিষয়ে ভারতের অঙ্গীকারের কথা প্রধানমন্ত্রী জানান এবং রাষ্ট্রপতির দুতের্তেকে তিনি আশ্বস্ত করে বলেন, ভারতের ওষুধ উপাদনের যথেষ্ট ক্ষমতা রয়েছে এবং ভবিষ্যতে যদি টিকা আবিষ্কার করা যায় তাহলে তার সুফল যাতে সারা মানবজাতি পায় ভারত তা নিশ্চিত করবে।
উভয় নেতা সাম্প্রতিককালে প্রতিরক্ষা ক্ষেত্রে সহযোগিতা সহ দ্বিপাক্ষিক সম্পর্কের উন্নয়নে সন্তোষ প্রকাশ করেন। প্রধানমন্ত্রী জোর দিয়ে বলেন, ভারত- প্রশান্ত মহাসাগরীয় অঞ্চলে ভারত ফিলিপিন্সকে গুরুত্বপূর্ণ অংশিদার হিসেবে দেখতে চায়।
প্রধানমন্ত্রী ফিলিপিন্সের আসন্ন জাতীয় দিবস উপলক্ষ্যে রাষ্ট্রপতি দুতের্তে এবং ফিলিপিন্সের জনসাধারণকে তাঁর শুভেচ্ছা জানান।
(CG/CB/NS
জলশক্তি মন্ত্রক
চালু পারিবারিক পাইপ বাহিত জলের কল
নতুন দিল্লি, ৩ ফেব্রুয়ারি, ২০২২
ভারত সরকার ২০১৯-এর আগস্ট থেকে রাজ্য সরকারগুলির সঙ্গে সহযোগিতায় জল জীবন মিশন রূপায়ণ করছে। এই কর্মসূচির উদ্দেশ্য হল, পাইপ বাহিত জল সংযোগের মাধ্যমে প্রতিটি গ্রামীণ পরিবারে দৈনিক অন্ততপক্ষে ৫৫ লিটার জল সরবরাহ করা। জল জীবন মিশন শুরু হওয়ার আগে পর্যন্ত দেশে ১৮ কোটি ৯৩ লক্ষ গ্রামীণ পরিবারের মধ্যে কেবল ৩ কোটি ২৩ লক্ষ পরিবারে পাইপ বাহিত জল সংযোগের সুবিধা ছিল। কর্মসূচি শুরু হওয়ার পর গত ২৯ মাসে গ্রামাঞ্চলে জল সংযোগের সুবিধা ৫ কোটি ৬৭ লক্ষ পরিবারে পৌঁছে গেছে। এর ফলে, এখনও পর্যন্ত ১৯ কোটি ২৮ লক্ষ গ্রামীণ পরিবারের মধ্যে ৮ কোটি ৯০ লক্ষ পরিবারে পাইপ বাহিত জল সংযোগের সুবিধা রয়েছে। লোকসভায় আজ এক লিখিত জবাবে এই তথ্য দেন জল শক্তি প্রতিমন্ত্রী শ্রী প্রহ্লাদ সিং প্যাটেল।
CG/BD/AS/
(Visitor Counter : 81
বিজ্ঞানওপ্রযুক্তিমন্ত্রক
মনোসংযোগে ব্যাঘাত ঘটার ক্ষেত্রে স্বর্ণজয়ন্তী ফেলো প্রাপকদের কৌশলগত উদ্ভাবন সঠিক চিকিৎসা পদ্ধতির মানোন্নয়নের পথ আরও প্রশস্ত করবে
নতুন দিল্লি, ৩ ফেব্রুয়ারি, ২০২২
ব্যাঙ্গালুরুর ইন্ডিয়ান ইন্সটিটিউট অফ সায়েন্স প্রতিষ্ঠানের সেন্টার ফর নিউরো সায়েন্স অ্যান্ড অ্যাসোসিয়েট ফ্যাকাল্টি ইন কম্পিউটার সায়েন্স অ্যান্ড অটোমেশন বিভাগের শ্রীধরণ দেবরাজন একজন সহকারী অধ্যাপক। তিনি ২০২১ সালে স্বর্ণজয়ন্তী ফেলোশিপ সম্মানে ভূষিত হয়েছিলেন। অধ্যাপক দেবরাজন মস্তিস্কের নিউরাল মেকানিজম যা একজন মানুষের মনোসংযোগে মধ্যস্থতা করে, সেই মনোসংযোগের বিভিন্ন অসুস্থতার সঠিক চিকিৎসা পদ্ধতি উদ্ভাবনের কাজে যুক্ত রয়েছেন।
অপ্রাসঙ্গিক বিষয়গুলিকে উপেক্ষা করে বিশ্বের বিভিন্ন গুরুত্বপূর্ণ বিষয়ে মনোসংযোগ করার এক অসাধারণ ক্ষমতা মানব মস্তিস্কে রয়েছে। অবশ্য, মনোসংযোগের আচরণগত বিভিন্ন দিক নিয়ে বহু দশক ধরে গবেষণা হয়ে আসছে। মস্তিস্ক কিভাবে মনোসংযোগ করে সে সম্পর্কে আমাদের খুব বেশি ধারণা নেই। ঠিক এই বিষয়গুলি খুঁজে বের করতেই অধ্যাপক দেবরাজন কাজ করে চলেছেন। তিনি মস্তিস্কের সেই বিষয়গুলিকে চিহ্নিত করতে চাইছেন, যা অপ্রাসঙ্গিক তথ্যকে উপেক্ষা করে প্রয়োজনীয় বিষয়ে মনোসংযোগে সাহায্য করে থাকে। একই সঙ্গে মনোসংযোগে বিঘ্ন ঘটার কারণগুলিও খুঁজে বের করার চেষ্টা করছেন। অধ্যাপক দেবরাজন তাঁর অধ্যয়নে মস্তিস্কের সেই সমস্ত দিকগুলিকে চিহ্নিত করার চেষ্টা করছেন, যা মনোসংযোগ করতে সহায্য করে। সম্প্রতি আর একটি গবেষণায় অধ্যাপক দেবরাজন প্রমাণ করার চেষ্টা করেছেন যে, বিরক্তিকর বিভিন্ন বিষয় মনোসংযোগ করার ক্ষমতাকে প্রভাবিত করে। মস্তিস্কে মনোসংযোগ কিভাবে কাজ করে তা বিশ্লেষণ করার জন্য অধ্যাপক দেবরাজনের নেতৃত্বাধীন একটি দল বিভিন্ন গাণিতিক ও গণনামূলক মডিউল তৈরি করেছে। এই গবেষণাপত্রটি পিএলওএস কম্পিউটেশনাল বায়োলজি সহ একাধিক মর্যাদাপূর্ণ জার্নালে প্রকাশিত হয়েছে। গবেষণা সম্পর্কে অধ্যাপক দেবরাজন বলেছেন, পরীক্ষাগারে মস্তিস্কে মনোসংযোগের বিভিন্ন কারণ আরও বিশদে বোঝার ও উপলব্ধি করার চেষ্টা চলছে। মনোসংযোগের কারণ ও ব্যাঘাত ঘটার বিষয়ে আরও বিশদে জানতে একটি ত্রিমুখী পন্থা অবলম্বন করা হবে।
CG/BD/AS/
(Visitor Counter : 103
ভূ-বিজ্ঞানমন্ত্রক
উত্তর-পূর্ব ভারতে ২৯ মার্চ থেকে ৩ এপ্রিল পর্যন্ত বিস্তীর্ণ অঞ্চল জুড়ে বর্ষণ সহ বিক্ষিপ্তভাবে কিছু জায়গায় ভারী বর্ষণের পূর্বাভাস; এই অঞ্চলে বন্যার মতো পরিস্থিতি দেখা দিতে পারে
সৌরাষ্ট্র, কচ্ছ, কোঙ্কণ ও গোয়ায় ২৫-২৭ তারিখ পর্যন্ত এবং গুজরাট অঞ্চলে ২৭ ও ২৮ মার্চ পর্যন্ত বিক্ষিপ্তভাবে কিছু এলাকায় তাপপ্রবাহের পূর্বাভাস
নয়াদিল্লি, ২৬ মার্চ ২০২১
ভারতীয় আবাহাওয়া দপ্তরের জাতীয় আবহাওয়ার পূর্বাভাস কেন্দ্রের তথ্য অনুযায়ী পশ্চিম হিমালয় সংলগ্ন অঞ্চল ও পাঞ্জাবে গত ২২-২৪ মার্চ বিস্তীর্ণ এলাকা জুড়ে বর্ষণ/তুষারপাত/বজ্র বিদ্যুৎ সহ বৃষ্টি হয়েছে। একটি সক্রিয় পশ্চিমী ঝঞ্ঝা এবং তার প্রভাবে ঘূর্ণায়মান পরিস্থিতির অনুকূল পরিবেশ তৈরি হওয়ায় পশ্চিম হিমালয় অঞ্চল ও পাঞ্জাবে বৃষ্টি হয়েছে। উত্তর-পশ্চিম ও সংলগ্ন মধ্য ভারতেও ২২-২৪ তারিখ পর্যন্ত কোথাও কোথাও বৃষ্টি, বিক্ষিপ্তভাবে শিলাবৃষ্টি এবং রাজস্থানে ধূলাঝড় বয়েছে।
মধ্য ভারতে এই ঘূর্ণায়মান পরিস্থিতির ফলে গত ১৮-২৪ মার্চ পর্যন্ত মধ্য ভারতের বিভিন্ন জায়গায় হাল্কা থেকে মাঝারি বৃষ্টি হয়েছে। এদিকে বঙ্গোপসাগর থেকে দক্ষিণ-পশ্চিম অভিমুখী বায়ু প্রবাহের দরুণ উত্তর-পূর্ব ভারতে আগামী ২৯ মার্চ থেকে ৩ এপ্রিল পর্যন্ত বিস্তীর্ণ এলাকা জুড়ে বর্ষণ সহ বিক্ষিপ্তভাবে ভারী বৃষ্টির পূর্বাভাস দেওয়া হয়েছে। এরফলে, এই অঞ্চলে বন্যার মতো পরিস্থিতি দেখা দিতে পারে।
পূর্বাভাসে বলা হয়েছে, সৌরাষ্ট্র, কচ্ছ, কোঙ্কণ ও গোয়ার কিছু কিছু এলাকায় ২৫-২৭ মার্চ পর্যন্ত এবং উত্তর গুজরাটের কিছু কিছু এলাকায় ২৭ ও ২৮ মার্চ তাপপ্রবাহজনিত পরিস্থিতি দেখা দিতে পারে। তাপপ্রবাহের পূর্বাভাসে বলা হয়েছে, ২৫-২৭ মার্চ পর্যন্ত দুটি সপ্তাহে উত্তর-পশ্চিম ভারতে তাপমাত্রা ৪-৬ ডিগ্রি সেলসিয়াস পর্যন্ত বাড়তে পারে। অন্যদিকে, মধ্য ভারতের অধিকাংশ জায়গায় তাপমাত্রা ৩-৫ ডিগ্রি সেলসিয়াস পর্যন্ত বাড়বে। পূর্ব, পশ্চিম ভারত এবং ভারতীয় পেনিনসুলার এলাকায় আলোচ্য সপ্তাহের গোড়ার দিকে তাপমাত্রা ২-৪ ডিগ্রি বাড়তে পারে। উত্তর-পূর্ব ভারত বাদে দেশের অধিকাংশ এলাকাতেই আলোচ্য দু’সপ্তাহের অধিকাংশ সময় শুষ্ক আবহাওয়া বজায় থাকবে।
প্রধানমন্ত্রীরদপ্তর
মন কি বাত নিয়ে অঞ্জু ববি জর্জ-এর একটি নিবন্ধ শেয়ার করেছেন প্রধানমন্ত্রী
নয়াদিল্লি, ১৯ এপ্রিল, ২০২৩
প্রধানমন্ত্রী শ্রী নরেন্দ্র মোদী ভারতের অ্যাথলেটিক্স ফেডারেশেনের সহ-সভাপতি অঞ্জু ববি জর্জ-এর মন কি বাত নিয়ে লেখা একটি নিবন্ধ শেয়ার করছেন। দেশের ক্রীড়া ক্ষেত্রের সাফল্য উদযাপনে মন কি বাত কতটা গুরুত্বপূর্ণ ভূমিকা পালন করেছে সে বিষয়ে এই নিবন্ধে উল্লেখ রয়েছে।
প্রধানমন্ত্রী তাঁর ট্যুইটে বলেন;
“ভারতের অ্যাথলেটিক্স ফেডারেশেনের সহ-সভাপতি @anjubobbygeorg1 তাঁর নিবন্ধে #MannKiBaat দেশের ক্রীড়া ক্ষেত্রের সাফল্য প্রচারের আলোয় নিয়ে আসতে কতটা গুরুত্বপূর্ণ ভূমিকা পালন করেছে সে বিষয়ে একটি নিবন্ধ লিখেছেন।”
PG/PM/NS
(